**INFORMARE**

**privind prelucrarea datelor cu caracter personal în activitatea de soluționare a cererilor privind liberul acces la informații de interes public**

Începând cu data de 25 mai 2018, a intrat în vigoare și se aplică direct în toate statele membre ale Uniunii Europene Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, cunoscut și ca GDPR (General Data Protection Regulation).

Direcția pentru Cultură a Municipiului București va prelucra datele cu caracter personal colectate în vederea îndeplinirii obligației legale care îi revine, ori pentru îndeplinirea unei sarcini care servește unui interes public sau care rezultă din exercitarea autorității publice cu care este investit, în conformitate cu prevederile Regulamentului (UE) nr. 679/2016, respectiv soluționarea cererilor de acces la informațiile de interes public în baza Legii nr. 544/2001 privind liberul acces la informațiile de interes public.

Datele colectate în urma înregistrării solicitărilor privind accesul la informații de interes public nu vor fi prelucrate ulterior într-un mod incompatibil cu acest scop. Cererile de informații de interes public a căror soluționare nu intră în sfera de competenţă a Direcției pentru Cultură a Municipiului București vor fi transmise autorităţilor sau instituţiilor publice cu atribuţii în materie, urmând ca persoana care solicită informaţii de interes public să fie înștiințată cu privire la acest fapt.

În calitatea sa de operator de date cu caracter personal, Direcția pentru Cultură a Municipiului București respectă dispozițiile legale referitoare la protecția datelor cu caracter personal și pune în aplicare măsuri tehnice și organizatorice de protejare a tuturor operațiunilor care privesc în mod direct sau indirect datele cu caracter personal și care previn prelucrările neautorizate sau ilegale, precum și pierderile sau distrugerile accidentale sau ilegale.

Potrivit prevederilor Regulamentului (UE) nr. 679/2016, persoanele fizice beneficiază de dreptul de acces și de intervenție asupra datelor, dreptul de a nu fi supus unei decizii individuale, dreptul de a fi uitat și dreptul de a se adresa justiției. Totodată, au dreptul de a se opune prelucrării datelor personale care le privesc și să solicite ștergerea datelor, cu excepția celor care se arhivează, conform legii. Pentru exercitarea acestor drepturi, se va transmite o cerere scrisă la adresa de e-mail: gdpr@cultura.ro.

Mai multe informații privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date se regăsesc pe site-ul Direcției pentru Cultură a Municipiului București, la secțiunea Protecția datelor cu caracter personal - GDPR, precum și pe site-ul Autorității Naționale de Supraveghere a Prelucrării Datelor cu Caracter Personal (www.dataprotection.ro).